Merian Iselin Klinik

D Merian Iiseli Kliinik, uf Hoochdütsch Merian Iselin Klinik, isch e brivaati Kliinik an dr Föörestrooss 2 in dr Stadt Basel. D Kliinik isch uf Ortopädii, Chirurgii und Urologii spezialisiert. Si wird vo dr Merian Iiseli Stifdig dräit. Gschicht Im Joor 1898 het d Adele Merian-Iselin dr Basler Gsellschaft für s Guete und Gmäinnützige Land und 700'000 Franke vermacht, zum z Basel e homöopathischi Kliinik mit mindestens fuffzää Better baue. 1916 isch di gmäinnützig Merian Iseli Stifdig iigrichtet worde, und 1918 het me d Kliinik an dr Föörestrooss iigweit. Früecher het si e klassischi homöopatischi Richdig ghaa, het die denn aber ufgee und bedribt hüte konvenzionelli Medizin. Kennzaale 2025 het d Kliinik über 8'000 Baziänte versorgt, drvo 6'090 in dr Ortopädii, 752 in dr Urologii un 826 in dr Chirurgii. Fascht 3'000 sin us em Kanton Basel-Stadt choo und fascht gliich vill us em Baselbiet. Stelle an dr Kliinik het s fascht 570. Fuessnoote Weblingg Website vom Merian Iiseli